Ishikawa Diagram

Ang Ishikawa Diagram o ang tinatawag na Cause and Effect Diagram ay isa sa 7 Quality Control Tools na ginagamit upang grapikal na matukoy at maipakita ng sistematiko ang mga sanhi ng problema sa isang organisasyon. Ito rin ay tinatawag na Fish Diagram, na iginuguhit bilang isang isda: ang ulo na naglalaman ng pangunahing problema, at ang mga tinig ay ang mga sanhi ng nasabing problema.

Si Kaoru Ishikawa, isang propesor sa isang unibersidad sa Hapon, ang lumikha ng Ishikawa Diagram noong taong 1953. Ito ay kaniyang ginamit upang suriin ang mga industriyal na proseso sa kanilang bansa.

Ang mga sanhi
Ang mga sanhi (causes) na sumasanga mula sa iskeleton ng Ishikawa Diagram ay:

Manufacturing Industries: 5M+E

1. Materyal (Material)- mga produkto o serbisyo na dapat maproseso ng manggagawa para sa kanilang mga tungkulin
2. Makina (Machine)- pasilidad na ginagamit ng tao para magawa ang trabaho
3. Paraan (Method) - pagproseso ng isang gawain
4. Tao (Man) - gumagawa ng isang trabaho; nagpoproseso ng produkto o serbisyo
5. Kapaligiran (Environment) - kondisyon ng lugar na pinaggaganapan ng trabaho

Service Industries: 4Ps

1. Patakaran (Policies) - mga gabay sa pagpapasakatuparan ng trabaho o alituntunin
2. Pamamaraan (Procedure) - paraan ng paggawa ng isang tungkulin o trabaho
3. Tao (People) - gumagawa ng isang trabaho; nagpoproseso ng produkto o serbisyo
4. Planta (Plant/ Technology) - lugar kung saan isinasagawa ang mga trabaho

Mga Hakbang
Mga akbang sa Paggawa ng Ishikawa Diagram:

1. Tukuyin ang pangunahing problema.

2. Alamin at isulat ang mga malalaking kadahilanan ng pangunahing problema.

3. Kilalanin ang mga sanhi ng mga malalaking kadahilanan na ito, at isanga mula rito ang mga sanhi.

4. Suriin ang dayagram upang mabakas ang tunay na ugat ng problema.

Mga Sanggunian

1. Mind Tools. http://www.mindtools.com/pages/article/newTMC_03.htm. Websayt. Nakuha noong Marso 22, 2011.
2. ASQ. http://asq.org/learn-about-quality/cause-analysis-tools/overview/fishbone.html. Websayt. Nakuha noong Marso 22, 2011.

Disenyong grapiko
Kausalidad